
Nr. 3334CAZ 8069/2026
                                                                               
                                                                                
RAPORT
privind rezultatele acţiunilor de control pentru verificarea respectării legislaţiei în vigoare privind apele potabile îmbuteliate şi apele minerale naturale îmbuteliate

În conformitate cu Planul național de acțiuni tematice de control în sănătate publică pentru anul 2026 și având în vedere atribuțiile Ministerului Sănătății în domeniul apelor potabile îmbuteliate și al apelor minerale naturale îmbuteliate, Inspecția Sanitară de Stat din cadrul Ministerului Sănătății  a dispuns organizarea, în perioada 15.06.2026 – 30.06.2026 a acțiunii tematice de control privind verificarea respectării prevederilor legale în vigoare referitoare la apele potabile îmbuteliate și apele minerale naturale îmbuteliate.
       Acțiunile de control au urmarit verificarea respectării prevederilor următoarelor acte normative:
· Ordonanța Guvernului nr. 7/2023 privind calitatea apei destinate consumului uman.
· Hotărârea Guvernului nr. 971/2023 pentru aprobarea Normelor de supraveghere, monitorizare și inspecție sanitară a calității apei potabile, cu privire la notificarea prevăzută în Anexa nr. 2 la norme.
· Hotărârea Guvernului nr. 1020/2005 pentru aprobarea Normelor tehnice de exploatare și comercializare a apelor minerale naturale, cu modificările și completările ulterioare.
· Regulamentul (CE) nr. 1935/2004 al Parlamentului European și al Consiliului din 27 octombrie 2004 privind materialele și obiectele destinate să vină în contact cu produsele alimentare și de abrogare a Directivelor 80/590/CEE și 89/109/CEE.
· Hotărârea Guvernului nr. 355/2007 privind supravegherea sănătății lucrătorilor, cu modificările și completările ulterioare.
        În cadrul acțiunilor de control s-au avut în vedere, în principal, următoarele aspecte:
· verificarea conformității apelor potabile îmbuteliate și a apelor minerale naturale îmbuteliate;
· verificarea notificării apelor potabile îmbuteliate la Institutul Național de Sănătate Publică București, conform prevederilor Anexei nr. 2 la Normele aprobate prin HG nr. 971/2023;
· verificarea înregistrării apelor minerale naturale îmbuteliate la Agenția Națională pentru Resurse Minerale, în calitate de autoritate competentă pentru recunoașterea apelor minerale naturale, conform HG nr. 1020/2005, cu modificările și completările ulterioare;
· verificarea respectării cerințelor de etichetare;
· verificarea existenței declarațiilor de conformitate pentru materialele care vin în contact cu alimentul (recipienți), la producători/ambalatori;
· verificarea buletinelor de analiză/rapoartelor de încercări la producători, importatori/distribuitori;
· verificarea condițiilor igienico-sanitare privind depozitarea produselor.
       Totodată, în cadrul acțiunii tematice s-au prelevat probe din fiecare categorie de apă îmbuteliată, respectiv:
· 1 probă de apă potabilă îmbuteliată (apă de masă);
· 1 probă de apă minerală naturală îmbuteliată.
       În vederea asigurării unei abordări unitare la nivel național, Inspecția Sanitară de Stat a transmis inspectorilor sanitari următoarele precizări privind prelevarea probelor:
· Probele din categoria apelor potabile îmbuteliate vor fi analizate din punct de vedere microbiologic pentru parametrii prevăzuți în Tabelul A1 din Anexa nr. 1 la Ordonanța Guvernului nr. 7/2023, cu modificările și completările ulterioare.
· Probele din categoria apelor minerale naturale îmbuteliate vor fi analizate microbiologic în conformitate cu prevederile Hotărârii Guvernului nr. 1020/2005 pentru aprobarea Normelor tehnice de exploatare și comercializare a apelor minerale naturale, cu modificările și completările ulterioare.
· Pentru toate probele de apă îmbuteliată (ape potabile îmbuteliate și ape minerale naturale îmbuteliate), se vor determina parametrii chimici nitrați și nitriți.
· În situația în care, în urma controlului sau a evaluării riscului, există suspiciuni privind neconformitatea produselor, se vor analiza și alți parametri chimici și/sau parametri indicatori prevăzuți de legislația în vigoare.
· Probele și contraprobele vor fi analizate în laboratoare care utilizează metode de încercare acreditate, în conformitate cu cerințele legislației aplicabile.
           Astfel, în ceea ce priveste prelevarea probelor, din analiza rapoartelor si a machetelor centralizatoare, a rezultat faptul că, la nivel national  s-au prelevat  în total 172 probe de apă îmbuteliate, din care 84 probe apă potabilă îmbuteliată și 88 probe apă minerală naturală îmbuteliate. 
          Dintre cele 172 probe de apă îmbuteliată prelevate, un număr de 171 probe au avut rezultate corespunzatoare, 1 probă apă potabilă îmbuteliată a avut rezultat necorespunzător microbiologic  (DSP Ialomita-1).
          Pentru nerespectarea prevederilor legislaţiei în vigoare au fost aplicate la nivel national  71 sancţiuni contravenţionale, din care:
- 33 avertismente
- 38 amenzi, în -valoare de 184.400 lei.
A fost dispusă suspendarea temporară a activității unui operator economic (DSP Galați a dispus suspendarea temporară a activității punctului de lucru al operatorului economic până la remedierea deficiențelor constatate și a aplicat o sancțiune contravențională cu amendă în valoare de 3.000 lei, conform HG nr. 857/2011, art. 41 lit. c), pentru neefectuarea operațiunilor de curățenie și dezinfecție a locurilor de muncă, utilajelor, ustensilelor, suprafețelor de lucru și a ambalajelor, în condițiile stabilite de normele igienico-sanitare în vigoare.)”

În cadrul acţiunilor de control, în cazul identificării de neconformităţi, inspectorii sanitari din cadrul direcțiilor de sănătate publică teritoriale au informat Inspecția Sanitară de Stat din cadrul Ministerului Sănătății, care a dispus controale către Serviciul de Control în Sănătate Publică în a căror arie teritorială își avea sediul/punctul de lucru, producătorul/distribuitorul/furnizorul, în vederea dispunerii măsurilor legale care se impun.

Astfel, în cadrul acțiunii tematice de control au fost efectuate un număr de 961 controale, după cum urmează:
a) În domeniul apelor potabile îmbuteliate au fost efectuate 230 controale, dintre care:

· 25 controale la producători
· 33 controale la distribuitori și importatori
· 172 controale la retaileri.

b) În domeniul apelor minerale naturale îmbuteliate au fost efectuate 731 controale, dintre care:
· 34 controale la producători
· 115 controale la distribuitori și importatori
· 582 controale la retaileri.

            Din analiza rapoartelor de control privind rezultatele acțiunilor de control  transmise de către direcţiile de sănătate publică au reieşit următoarele::
A. Apă de masă îmbuteliată:
          I.  În urma analizării rapoartelor s-a constatat faptul că au fost efectuate un număr de 230 controale, din care:
-  25 de controale la producătorii de apă de masă îmbuteliată (DSP Arad-1, DSP Arges-3, DSP Bacău-1, DSP Bihor-1, DSP Buzău-1, DSP Harghita-4, DSP Hunedoara-2, DSP Sibiu-1, DSP Suceava-2, DSP Tulcea-1, DSP Timis-3, DSP Valcea-2, DSP Vrancea-2 si DSP Bucuresti-1),
- 33 controale la distribuitori,
- 172 controale la retaileri.
         II. Au fost prelevate 84  probe de apă potabilă îmbuteliată, din care: 42 probe pentru analiza microbiologică și 42 probe de apă prelevate pentru analizarea parametrilor fizico-chimici, astfel:
· a) Din cele 42 probe de apă potabilă îmbuteliate prelevate pentru analizarea microbiologică un număr de 41 probe sunt corepunzatoare și 1 proba a fost necorespunzătoare (DSP Ialomița-1), astfel:. 
         - DSP Ialomița a prelevat o proba de apă de la 1 producător iar rezultatele analizelor de laborator microbiologice au evidenţiat prezența florei microbiene de asociație oxidazo-pozitive ( bacterii coliforme- 140 /ufc/250).
         Inspectia Sanitară de Stat  a solicitat Directiei de Sănătate Publică din aria teritorială a producătorului apei neconforme raportată de DSP Ialomița, verificarea aspectelor sesizate și dispunerea masurilor legale care se impun.

· b) Din cele 42 probe de apă potabilă îmbuteliată, prelevate pentru analizarea paramentrilor fizico-chimici, toate cele 42 probe au fost corespunzatoare.

  III. Urmare a controalelor au fost identificate  neconformități privind respectarea legislației în vigoare în domeniul apei potabile îmbuteliată, precum:

· În ceea ce privește producătorii de apă de masă îmbuteliată, DSP Argeș a raportat că la un producător de apă de masă îmbuteliată, rezultatele analizelor de laborator  microbiologice  (efectuate la D.S,P. Buzău) la proba de apă de masă îmbuteliată din  lotul 015, produsa in data de 15.04.2026, probă prelevată de inspectorii sanitari din cadrul Compartimentului Inspecţie şi Control în Sănătate Publică – D.S.P. Ialomiţa, au evidenţiat că o parte din parametrii nu se încadreaza în valorile prevăzute de Ordonanţa nr.7/2023.  ( Număr unităţi formatoare de colonii la 22 C – 1240 UFC/ml faţă de valoarea admisă de 100 UFC/ml, Număr unităţi formatoare de colonii la 37 C – 560 UFC/ml, faţă de valoarea admisă de 25 UFC/ml şi Bacterii coliforme – 104UFC /250ml, valoarea admisă fiind 0 UFC/250ml.).
           La controlul efectuat în unitate nu s-a mai găsit lotul incriminat,  întreaga cantitate de apă de masă îmbuteliată fiind comercializată.    
Societatea a iniţiat procedura de retragere de pe piaţă a produsului neconform, urmând să transmită la DSP Arges rezultatele acestor demersuri. 
A fost aplicată sancţiune contravenţională în valoare de 5000 lei conform H.G.857/2011, art.10 lit a, pentru producerea şi imbutelierea apei de băut, necorespunzătoare condiţiilor de calitate pentru apa de consum uman.

· Comercializarea fără notificare la Institutul Naţional de Sănătate Publică (DSP Brăila-1, DSP Buzău-1, DSP Hunedoara-1 și DSP Mureș-1).
       IV. Pentru nerespectarea prevederilor legislaţiei în vigoare privind apele potabile îmbuteliate au fost aplicate un număr de 10 sancţiuni contravenţionale, dintre care:
- 3 avertismente 
- 7 amenzi în valoare totală de 31.000 lei. 
- Produse din sortimentul ape potabile îmbuteliate scoase din consum: 918 litri (DSP Braila a dispus retragerea de la distribuție și din  rețeaua de comercializare a cantității de 1.836 buc X 0,5L apă potabilă necarbogazoasă, neconformă).

B. Ape minerale naturale îmbuteliate
I. În urma analizării rapoartelor s-a constatat faptul că au fost efectuate un număr de 731 controale, din care:
·  34 de controale la producătorii de apă minerală naturală  îmbuteliată (DSP Arad-2, DSP Arges-1, DSP Bihor-1, DSP Brasov-3, DSP Caras Severin-2, DSP Covasna, - 4, DSP Harghita-5, DSP Hunedoara-2, DSP Mureș-2, DSP Neamț-4, DSP Prahova-2, DSP Satu Mare-2, DSP Suceava-3, DSP Tulcea-3, DSP Timis-7, DSP Valcea-1 si DSP Bucuresti-2),

· 115 controale la distribuitori,
· 582 controale la retaileri.

II. Au fost prelevate un număr de 88 probe de apă minerală naturală îmbuteliată, după cum urmează:

· Pentru analizarea microbiologică, pentru  apele minerale naturale îmbuteliate au fost prelevate un număr de 44 probe, dintre care toate probele au fost corespunzătoare. 

· Pentru analizarea fizico-chimică a parametrilor prevăzuţi de legislaţia în vigoare,  pentru apă minerală naturală îmbuteliată au fost prelevate un număr de 44 probe, dintre care toate probele au fost corespunzatoare. 

III.  Urmare a controalelor au fost identificate neconformități privind respectarea legislației în vigoare în domeniul apei minerale naturale îmbuteliată, precum:

· Comercializarea apelor minerale fără a fi regăsite în lista apelor minerale înregistrate (DSP Bihor-1 si DSP Harghita-1).
· Etichetare necorespunzătoare (de exemplu: inspectorii sanitari din cadrul DSP Harghita au identificat 1 produs etichetat necorespunzător în ceea ce privește mentiunea pe eticheta a locului de extracție. 
· Ape minerale împuteliate care nu s-au regasit în Lista apelor minerale naturale recunoscute de statele membre, de Regatul Unit (Irlanda de Nord) și de țările SEE publicată în JO al UE C/2026/730, au fost identificate neconformități de traducere a etichetei originale, aspect semnalat către Ministerul Sănătății (DSP Botosani-3).
· Depozitare necorespunzătoare a produselor alimentare și a ambalajelor în alte spații decât cele prevăzute în acest sens ceea ce contravine Ordinului M.S. 976/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor, art. 41 și art. 42.

IV. Pentru nerespectarea prevederilor legislaţiei în vigoare privind apele minerale naturale îmbuteliate au fost aplicate 61 sancţiuni contravenţionale din care:
- 30 avertismente 
- 31 amenzi în valoare totală de 153.400 lei. 
De asemenea a fost dispusă 1 suspendare  a activității unui operator economic (DSP Galati a dispus suspendarea temporară a activității punctului de lucru până la remedierea deficiențelor constatate și a fost aplicată sancțiune contravențională cu amendă, în valoare de 3.000 lei, conform HG 857/2011, art. 41, lit. c pentru neefectuarea operațiunilor de curățenie și dezinfecție a locurilor de muncă, utilajelor, ustensilelor, suprafețelor de lucru și a ambalajelor în condițiile stabilite de normele igienico-sanitare în vigoare.
Pentru neconformităţile constatate în urma controalelor au fost stabilite termene de remediere, urmând ca la expirarea acestora inspectorii sanitari să efectueze recontroale.

